陰聲調

陰聲調係漢語聲調嘅分類。中古漢語裏頭，清聲母嘅字歸陰聲調。如今普通話只有平聲仍然分為陰平聲同陽平聲，其他聲調已經陰陽不分。其他漢系語言嘅聲調，都各自有陰陽合併嘅現象；唯獨是粵語依然完完整整咁，保存住中古漢語陰、陽聲調嘅分別。

粵語裏頭嘅陰聲調有五個：陰平聲、陰上聲、陰去聲、陰入聲、中入聲。呢幾個聲調嘅調值，明顯高過其餘四個陽聲調，呢個亦係粵語嘅一個特式。其他漢語嘅陰聲調，未必一定高音過對應嘅陽聲調；例如閩南廈門話嘅陰去調，調值係21，高唔過調值係22嘅陽去聲；又例如天津話嘅陰平聲調值係21，低過陽平聲嘅35。

聲韻學